ΣΥΜΦΩΝΙΑ Μεταξύ της Ευρωπαϊκής Οικονομικής Κοινότητας, του Βασιλείου της Νορβηγίας και του Βασιλείου της Σουηδίας στον τομέα της πολιτικής αεροπορίας

Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ, ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ ΚΑΙ ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ

ΕΚΤΙΜΟΝΤΑΣ:

ότη η συμφωνία μεταξύ της Ευρωπαϊκής Οικονομικής Κοινότητας, του Βασιλείου της Νορβηγίας και του Βασιλείου της Σουηδίας στον τομέα της πολιτικής αεροπορίας, στο εξής αποκαλούμενη "συμφωνία", άρχισε να ισχύει στις 6 Ιουλίου 1992-

ότι η συμφωνία καθιερώνει ένα ομοιόμορφο σύστημα κανόνων στον τομέα της πολιτικής αεροπορίας-

ότι, μετά τη σύναψη της συμφωνίας αυτής, έχει θεσπιστεί στην Κοινότητα νέα νομοθεσία στον τομέα της πολιτικής αεροπορίας και ότι το άρθρο 12 της συμφωνίας προβλέπει την ενσωμάτωση στη συμφωνία των τροποποιήσεων που επέρχονται στην νομοθεσία κάθε μέρους-

ότι η μεικτή επιτροπή, σύμφωνα με το άρθρο 12 της συμφωνίας, αποφάσισε στις 26 Μαρτίου 1993 να ενσωματώσει τη νέα αυτή νομοθεσία στη συμφωνία-

ότι η νέα αυτή νομοθεσία προγείται χρονικά της νομοθεσίας του θα αρχίσει να εφαρμόζεται βάσει της συμφωνίας ΕΟΧ τη στιγμή που θα ολκλοηρωθούν οι εσωτερικές διαδικασίες για την ενσωμάτωσή της στη συμφωνία ΕΟΧ-

ότι το άρθρο 19 παράγραφος 3 της συμφωνίας προβλέπει ότι η συμφωνία παύει να ισχύει από την ημερομηνία που θα τεθεί σε ισχύ συμφωνία μεταξύ της Κοινότητας και των χωρών ΕΖΕΣ για τον Ευρωπαϊκό Οικονομικό Χώρο-

ότι, για να εξασφαλιστεί ότι θα πληρούται ο στόχος της συμφωνίας, η καθιέρωση δηλαδή ενός ομοιόμορφου συστήματος κανόνων σε όλη την Κοινότητα, τη Νορβηγία και τη Σουηδία, και μετά τη θέση σε ισχύ της συμφωνίας ΕΟΧ, καθ' όλο το διάστημα που απαιτείται για την ολοκλήρωση των διαδικασιών ενσωμάτωσης της νομοθεσίας στη συμφωνία ΕΟΧ, είναι σημαντικό να εξακολουθήσει να ισχύει η συμφωνία για περιορισμένο χρονικό διάστημα-

ότι, ενόψει των εξαιρετικών αυτών περιστάσεων, η παρούσα συμφωνία δεν επηρεάζει κατά κανένα τρόπο τις διατάξεις της συμφωνίας ΕΟΧ και ειδικότερα την εφαρμογή του άρθρου 120 της συμφωνίας ΕΟΧ,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Το άρθρο 19 παράγραφος 3 της συμφωνίας αντικαθίσταται από το ακόλουθο κείμενο:

"3. Η παρούσα συμφωνία παύει να ισχύει από την ημερομηνία έναρξης ισχύος μιας συμφωνίας μεταξύ της Κοινότητας και των χωρών ΕΖΕΣ για τον Ευρωπαϊκό Οικονομικό Χώρο (ΕΟΧ).

Ωστόσο, όσον αφορά τη νομοθεσία που αναφέρεται στο παράρτημα της εν λόγω συμφωνίας και έχει εγκριθεί σύμφωνα με το άρθρο 12 παράγραφος 3, η παρούσα συμφωνία θα εξακολουθήσει να εφαρμόζεται στο βαθμό που το ίδιο θέμα δεν διέπεται από τη συμφωνία ΕΟΧ.

Στην περίπτωση που η παρούσα συμφωνία εξακολουθήσει να ισχύει εν μέρει για περίοδο δεκαοκτώ μηνών από την έναρξη ισχύος της συμφωνίας ΕΟΧ, η μεικτή επιτροπή συνεδριάζει προκειμένου να αποφασίσει για την παράταση της εφαρμογής της παρούσας συμφωνίας. Εάν η μεικτή επιτροπή δεν αποφασίσει διαφορετικά η παρούσα συμφωνία αυτή παύει να ισχύει δύο έτη μετά την έναρξη ισχύος της συμφωνίας ΕΟΧ.

Στην περίπτωση που η εφαρμογή του παρόντος άρθρου αντιβαίνει τις διατάξεις της συμφωνίας ΕΟΧ, ισχύουν οι διατάξεις της συμφωνίας ΕΟΧ."

Άρθρο 2

Η παρούσα συμφωνία υπόκειται σε έγκριση ή επικύρωση σύμφωνα με τις οικείες διαδικασίες των συμβαλλόμενων μερών. Τα μέρη ανακοινώνουν αμοιβαία την ολοκλήρωση των αναγκαίων διαδικασιών για το σκοπό αυτό.

Η παρούσα συμφωνία αρχίζει να ισχύει την ημερομηνία κατάθεσης του τελευταίου εγγράφου επικύρωσης. Δημοσιεύεται στην Επίσημη Εφημερίδα των Ευρωπαϊκών Κοινοτήτων.

Η παρούσα συμφωνία και τα έγγραφα επικύρωσης κατατίθενται στα αρχεία της Γενικής Γραμματείας του Συμβουλίου των Ευρωπαϊκών Κοινοτήτων η οποία δίδει επικυρωμένο αντίγραφο σε κάθε συμβαλλόμενο μέρος.

Άρθρο 3

Η παρούσα συμφωνία συντάσσεται σε όλες τις επίσημες γλώσσες της Κοινότητας (αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική), καθώς και στη νορβηγική και σουηδική γλώσσα και τα κείμενα είναι εξ ίσου αυθεντικά.

Έγινε στις Βρυξέλλες στις είκοσι οκτώ Ιουλίου χίλια εννιακόσια ενενήκα τρία.

Για το Συμβούλιο των Ευρωπαϊκών Κοινοτήτων

Για το Βασίλειο της Νορβηγίας

Για το Βασίλειο της Σουηδίας